kardosdrur/scandi-wiki huggingface dataset:
Třebíč

Třebíč (tjekkisk udtale: [ˈtr̝̊ɛbiːtʃ] ; ; ) er en by i regionen Vysočina i Tjekkiet med omkring 35.000 indbyggere.

Begyndelsen på byens historie hænger sammen med etableringen af et benediktinerkloster, der lå  hvor slottet ligger i dag. I tiden for sin ekspansion var Třebíč den tredje vigtigste by i Mæhren. Befolkningstilvæksten startede efter 2. verdenskrig.

Der er flere kendte turistattraktioner i byen. Det jødiske kvarter og St. Procopius-basilikaen blev af UNESCO opført som verdensarvssted i 2003 på grund af deres vidnesbyrd om kulturel udveksling gennem flere århundreder og den bemærkelsesværdige arkitektur på stedet. Den historiske bymidte er velbevaret og er beskyttet ved lov som en urban monumentzone.

Inddeling

Byen består af 17 bydele og landsbyer:
 
Borovina
Budíkovice
Horka Domky
Jejkov
Nové Dvory
Nové Město
Pocoucov
Podklášteří
Ptáčov
Račerovice
Řípov
Slavice
Sokolí
Stařečka
Týn
Vnitřní Město
Zámostí

Geografi 
Třebíč ligger 35 km  sydøst for Jihlava og 65 km  vest for Brno. Den ligger i Jevišovice-højlandet i det bøhmiske-mæhriske højland. Byen ligger ved floden Jihlava. Det højeste punkt i  kommunens område har en højde på 579 meter  over havets overflade.

Området er rigt på vandområder, herunder mange fiskedamme og Lubí Reservoiret. Den nordøstlige del af kommunens  område er beskyttet som Třebíčsko naturpark.

Historie 

Den første skriftlige omtale af Třebíč er fra 1101, hvor et benediktinerkloster blev etableret her. I 1277 blev Třebíč først omtalt som en by. I 1335 opnåede Třebíč byrettigheder på niveau med kongebyernes rettigheder. Třebíč havde ret til at bygge bybefæstninger og ophørte med at være ubetinget underlagt klostret. Den jødiske befolkning blev først dokumenteret i 1338.

Under hussitterkrigene blev Třebíč erobret af hussitterne og blev deres militærbase. Efter krigene kom byen tilbage under klostrets besiddelse. I 1468 blev Třebíč, inklusive klostret, erobret og ødelagt af Matthias Corvinus. Efter den bøhmisk-ungarske krig (1468-1478) blev Třebíč erhvervet af Zdeněk af Sternberg. Under Pernštejnfamiliens styre mellem 1490 og 1556 kom byen sig og stabiliserede sig økonomisk.

Třebíč var ikke særlig påvirket af Trediveårskrigen. Efter krigen blev byen gen-katoliseret. I det 17. og 18. århundrede var Třebíč for det meste ejet af Waldstein-familien. I 1786 begyndte germaniseringen. I 1821 og 1822 beskadigede store brande byen alvorligt.

I slutningen af det 19. århundrede blev Třebíč industrialiseret. Der har primært været udvikling af garveri og skomageri. Udviklingen af industrien blev fremskyndet med åbningen af jernbanen i 1886. I 1930'erne blev skofabrikken købt af Bata Corporation, og arbejderkolonier blev bygget i Borovina.

I 1970'erne og 1980'erne blev flere historiske bygninger revet ned, og der blev opført nye boligområder, hvilket resulterede i befolkningstilvækst.

Galleri

Referencer

Eksterne henvisninger 

 
 UNESCO Heritage in Třebíč
 Official website of the castle
 Photos of Třebíč and Background Information
 Třebíč, Czech Republic at JewishGen

Byer i Tjekkiet
Byer i Vysočina
Verdensarvsområder i Tjekkiet
Eee Gee

Eee Gee (kunstnernavn for Emma Grankvist, født 31. august 1992) er en dansk sanger-sangskriver, der skriver og spiller popmusik.

Hun var oprindelig, samtidig med at hun havde forskellige småjobs en del af duoen Young Tiger, der spillede elektropop og udgav ep'en Yours Truly i 2019. Selv om duoen havde pæn succes, valgte Grankvist at blive solomusiker og udgav flere singler, bl.a. "Favorite Love", der blev P3's Uundgåelige.

Efter flere singler og en periode, hvor hun boede i New York, udgav hun i februar 2022 albummet Winning, der fik fine anmeldelser.

Hun var nomineret til Music Moves Europe-prisen i 2023, dog uden at vinde. I sensommeren 2023 udkom hendes andet album, She-Rex, der lige som det første album fik fine anmeldelser.

Diskografi 
 Winning (2022)
 She-Rex (2023)

Referencer

Eksterne henvisninger 
 

Singer-songwritere fra Danmark
Karen Margrethe Pedersen (født 1949)

Karen Margrethe Pedersen (født 23. februar 1949 i Aarhus) er en dansk sprogforsker, som især har fokuseret på de sproglige forhold i grænselandet mellem Danmark og Tyskland.

Karriere 
Karen Margrethe Pedersen blev født og voksede op i Aarhus, hvor hun tog studentereksamen ved Marselisborg Gymnasium i 1967. Hun færdiggjorde en cand.mag i dansk og engelsk ved Aarhus Universitet i 1975 og arbejdede i 1977-79 som timelærer i Tønder. I 1979 blev hun adjunkt ved Tønder Statsseminarium, og mens hun havde denne stilling, var hun i 1983 og 1986 projektleder ved Institut for Grænseregionsforskning i Aabenraa. Her blev hun lektor fra 1987. Samtidig var hun i perioden 1987-1995 timelærer ved Danmarks Lærerhøjskoles Haderslev-afdeling og Pädagogische Hochschule i Flensborg. I 1997 var hun kortvarigt konstitueret formand for Sprogforeningen da daværende formand Jørgen Mågård gik af efter generalforsamlingen ikke stemte for en omdannelsen til fond. I 2000 tog hun suppleringsfag i teoretisk antropologi ved Aarhus Universitet. I 2002 blev hun dr.phil ved at forsvare afhandlingen Dansk sprog i Sydslesvig. Det danske sprogs status inden for det danske mindretal i Sydslesvig.

Fra 2006 var hun lektor på Syddansk Universitet i Sønderborg efter det havde fusioneret med Institut for Grænseregionsforskning. Hun modtog i 2007 Sprogforeningens Sprog- og Kulturpris. Hun gik på pension i 2014.

Kilder 

Sprogvidenskabsfolk fra Danmark
Personer fra Aarhus
Ansatte ved Syddansk Universitet
Alumni fra Aarhus Universitet
Karen Margrethe Pedersen (født 1944)

Karen Margrethe Pedersen (født 11. april 1944) er en dansk sprogforsker og lektor emerita ved Københavns Universitet som især har undersøgt de danske dialekters syntaks. Derudover har hun været ledende redaktør for Ømålsordbogen Pedersen betragter sig som Hjelmslev-inspireret strukturalist, men er også påvirket af sociolingvistik og Dansk Funktionel Lingvistik. Hun har været gæst på Sproglaboratoriet i 2014.

Karriere 
Pedersen voksede op nær Odense og blev matematisk student ved Odense Katedralskole i 1962. Hun studerede dansk med latin som bifag og blev cand.mag fra Københavns Universitet i 1971. Her blev hun ansat samme år på Institut for Dansk Dialektforskning. Her kom hun til at arbejde på Ømålsordbogen og gjorde vigtige fremskridt med dens lydbeskrivelse samt selve redigeringen af den. I 2005-2009 var hun med i projekter ScanDiaSyn og DanDiaSyn om nordisk og dansk dialektsyntaks. Til hendes 70-års fødselsdag i 2014 blev der udgivet et festskrift med en samling af udvalgte tidligere udgivne artikler af hende.

Kilder 

Ansatte ved Københavns Universitet
Sprogvidenskabsfolk fra Danmark
Studenter fra Odense Katedralskole
Karen Margrethe Pedersen

Karen Margrethe Pedersen er navnet på flere personer:

 Karen Margrethe Pedersen (født 1944) - dansk sprogforsker ved Københavns Universitet
 Karen Margrethe Pedersen (født 1949) - dansk sprogforsker ved Syddansk Universitet
Karen Margrethe

Karen Margrethe er et dansk kvindeligt fornavn bestående af fornavnene Karen og Margrethe. Det findes også i formen Karen Margrete, og med bindestreg mellem leddene (Karen-Margrethe, Karen-Margrete). Navnet Kamma er opstået som en sammentrukken kæleform af Karen Margrethe.

I 2022 var der i Danmark 228 med navnet Karen-Margrethe og 1.351 med navnet Kamma.

Personer med navnet 
En form af Karen Margrethe eller Kamma er navnet på flere personer:

 Karen Margrethe Bjerre - dansk skuespiller ved Det Kongelige Teater
 Karen Margrethe Harup - dansk svømmer
 Karen Margrete Hækkerup - dansk folketingsmedlem kendt som Grete Hækkerup
 Kamma Rægaard Jensen - dansk atlet
 Kamma Laurents - dansk forfatter
 Karen-Margrethe Naver - dansk væver kendt som Kim Naver
 Karen Margrethe Pedersen (født 1944) - dansk sprogforsker ved Københavns Universitet
 Karen Margrethe Pedersen (født 1949) - dansk sprogforsker ved Syddansk Universitet
 Karen Margrethe Rahbæk - dansk kulturkvinde kendt som Kamma Rahbæk
 Karen Margrethe Lund Wegener - fuldt navn for skuespiller Karen Wegener ved Aarhus Teater
 Karen Margrethe Maria Ziegler-Andersen - fuldt navn for skuespiller og visesanger Lulu Ziegler

Kilder 

Pigenavne
Rapito

Rapito er en italiensk film fra 2023 af Marco Bellocchio.

Medvirkende 
 Enea Sala som Edgardo Mortara
 Leonardo Maltese som Edgardo Mortara
 Paolo Pierobon som Pius IX
 Fausto Russo Alesi som Salomone "Momolo" Mortara
 Barbara Ronchi som Marianna Mortara
 Andrea Gherpelli som Angelo Padovani
 Samuele Teneggi som Riccardo Mortara
 Corrado Invernizzi som Judge Carboni

Referencer

Eksterne henvisninger 

 

Film fra Italien
Italienske film fra 2023
Film fra Frankrig
Franske film fra 2023
Film fra Tyskland
Tyske film fra 2023
Dramafilm fra Italien
Dramafilm fra Frankrig
Dramafilm fra Tyskland
Perfect Days

Perfect Days er en japansk film fra 2023 af Wim Wenders.

Medvirkende 
 Kōji Yakusho som Hirayama
 Tokio Emoto som Takashi
 Arisa Nakano som Niko
 Aoi Yamada som Aya
 Yumi Asō som Keiko
 Sayuri Ishikawa som Mama
 Tomokazu Miura som Tomoyama
 Min Tanaka

Referencer

Eksterne henvisninger 

 

Film fra Japan
Japanske film fra 2023
Film fra Tyskland
Tyske film fra 2023
Dramafilm fra Japan
Dramafilm fra Tyskland
La passion de Dodin Bouffant

La passion de Dodin Bouffant er en fransk film fra 2023 af Tran Anh Hung.

Medvirkende 
 Juliette Binoche som Eugénie
 Benoît Magimel som Dodin Bouffant
 Bonnie Chagneau-Ravoire som Pauline
 Jean-Marc Roulot som Augustin

Referencer

Eksterne henvisninger 

 

Film fra Frankrig
Franske film fra 2023
Adagio (film fra 2023)

Adagio er en italiensk film fra 2023 af Stefano Sollima.

Medvirkende 
 Pierfrancesco Favino
 Toni Servillo
 Valerio Mastandrea
 Adriano Giannini
 Francesco Di Leva

Referencer

Eksterne henvisninger 

 

Film fra Italien
Italienske film fra 2023
Aughnanure Castle

Aughnanure Castle () er et beboelsestårn, der ligger i Oughterard, County Galway, i det vestlige Irland. Det blev opført af O' Flaherty-familien i 1500-tallet.

Det er et National Monument.

Referencer

Eksterne henvisninger 

Slotte i Irland
Phoebe Bridgers

Phoebe Lucille Bridgers (født 17. august 1994) er en amerikansk singer-songwriter. Hun udgav sit første soloalbum Stranger in the Alps i 2017, og hun udgav sit andet album Punisher i 2020.

Hun er også medlem af supergruppen boygenius sammen med Julien Baker og Lucy Dacus. Og hun dannede Better Oblivion Community Center sammen med Conor Oberst. Phoebe Bridgers fik fire nomineringer ved den 63. årlige Grammy Award.

Diskografi

Studiealbums 
 Stranger in the Alps (2017)
 Punisher (2020)

EP'er 
 Killer (2014)
 If We Make It Through December (2020)
 Copycat Killer (2020)
 So Much Wine (2022)

Kildehenvisninger

Eksterne henvisninger 
 

Amerikanske sangere
Singer-songwritere fra USA
Folkemusikere fra USA
Volotjajevka Vtoraja

Volotjajevka Vtoraja (), også Volotjajevka-2 (), er en bymæssig bebyggelse () i den Jødiske autonome oblast i den fjernøstlige del af Rusland. Den har et indbyggertal på  indbyggere.

Volotjajevka Vtoraja ligger ved floden Tunguska, en biflod til floden Amur,  125 km øst for oblastens hovedby Birobidzjan.

Referencer

Eksterne henvisninger 

Byer i den Jødiske autonome oblast
Ballymore Castle

Ballymore Castle er et beboelsestårn fra 1500-tallet, der ligger i Lawrencetown i County Galway, Irland. Det tilhørte oprindeligt O'Madden-familien. Et hus blev bygget på i 1620 og borgen er blev ombygget meget siden da.

Referencer

Eksterne henvisninger 

Slotte i Irland
BRF

BRF eller brf kan henvise til:

  BRF, en forkortelse for Byggeriets Realkreditfond, et tidligere realkreditinstitut der i dag er ejet af Jyske Bank under navnet Jyske Realkredit
 BRF S.A., en brasiliansk fødevarekoncern
 BRF, en forkortelse for Belgischer Rundfunk, en tysktalende public-service tv- og radiostation i Belgien
Žďár nad Sázavou

Žďár nad Sázavou (tjekkisk udtale: [ˈʒɟaːr ˈnat saːzavou]; ) er en by i  regionen Vysočina i Tjekkiet   med omkring 21.000 indbyggere. Byen er et industri- og turistcenter. Det er kendt for  Jan Nepomuks pilgrimskirke, som er på UNESCOs verdensarvsliste.

Bydelene af Žďár nad Sázavou 1–8 og landsbyerne Mělkovice, Radonín, Stržanov og Veselíčko er administrative dele af Žďár nad Sázavou.

Geografi 
Žďár nad Sázavou ligger omkring 30. km nordøst for Jihlava og 60 km  nordvest for Brno. Det ligger i et kuperet landskab i Křižanov højlandet  Det højeste punkt er bakken Holý kopec på 665 meter  over havets overflade.

Žďár nad Sázavou ligger ved floden Sázava. Området er rigt på damme. Det største vandområde er Pilská Reservoiret, som blev bygget i 1959-1962 og i dag fungerer som et rekreativt område, til fiskeri og som beskyttelse mod oversvømmelser.

Historie 

Žďár blev grundlagt som en bosættelse i det nærliggende cistercienserkloster, som blev grundlagt i 1252. Den oprindelige bebyggelse blev snart flyttet på venstre bred af Sázava, på stedet for nutidens historiske centrum. I 1293 blev Žďár først omtalt som en købstad.

Fra 1588 kom Žďár under administration af Ærkebispedømmert Olomouc, men forblev loyal over for cistercienserklostret, hvilket resulterede i en langvarig strid. I 1606 blev klostret nedlagt og striden afgjort. I 1607 fik Žďár stadsrettigheder. Klosteret blev ombygget til et slot i 1614. I 1638 blev klostret restaureret, men blev angrebet af den svenske hær under 30-årskrigen. Byen blev ransaget i 1645. Efter at det var blevet ødelagt af en stor brand, blev klostret nedlagt i 1784.

I anden halvdel af 1800-tallet udviklede Žďár sig både kulturelt og økonomisk. I 1898 og 1905 blev der anlagt jernbaner. De første fabrikker blev etableret, og en del af den gamle bydel blev genopbygget. 

Efter 2. verdenskrig blev et stort ingeniør- og støberifirma ŽĎAS grundlagt, og befolkningen steg betydeligt. Nye forstæder blev skabt, og i 1970'erne blev hele det historiske centrum genopbygget.

Seværdigheder 

Žďár nad Sázavou er bedst kendt for Jan Nepomuks pilgrimskirke på bakken Zelená hora, som er på UNESCOs verdensarvsliste. Det er designet af Jan Santini Aichel.  Det blev bygget i barokstil i 1719–1722.

Žďár nad Sázavou Slotshuse tjener i dag kulturelle formål og huser Den Nye Generations Museum, et audiovisuelt museum, der præsenterer slottets historie og andre vigtige bygninger i regionen. En del af komplekset er Basilica af Vor Frues Himmelfart og St. Nicholas fra det tidligere kloster.

I centrum af byen er der sognekirken Sankt Procopius, som første gang blev nævnt i 1391 og genopbygget i sengotisk stil i 1560. Kirketårnet er åbent for offentligheden. Ved siden af kirken ligger Sankt Barbaras barokke kapel fra 1729.

Bytorvets hovedseværdighed er det gamle rådhus, en renæssancebygning fra begyndelsen af det 16. og 17. århundrede med neoklassisk facade fra det 18. århundrede.

Referencer 

 

Byer i Tjekkiet
Verdensarvsområder i Tjekkiet
Byer i Vysočina
Ballymote Castle

Ballymote Castle () er en stor rektangulær borg bygget omkring år 1300, der ligger i udkanten af Ballymote i det sydlige County Sligo, Irland. Området har historisk været kendt som Átha Cliath an Chorainn, der kan oversættes til The Ford of the Hurdles of Corann. Det er den sidste normanniske borg i Connacht. Den blev sandsynligvis opført for at beskytte og kontrollere Richard Óg de Burgh, 2. jarl af Ulsters (også kendt som Red Earl) nyerobrede områder i County Sligo, et stykke vej fra en tidligere motte.

Referencer

Eksterne henvisninger 

Slotte i Irland
Ruiner i Irland
Ross Castle

Ross Castle () er et beboelsestårn og keep, der ligger ved bredden af Lough Leane i Killarney National Park, County Kerry, Irland. Den er hjem for høvdingen for klanen O'Donoghue, og er senere blev associeret med Brownes of Killarney.

Referencer

Eksterne henvisninger 

Slotte i Irland
Malahide Castle

Malahide Castle () er et slot, der ligger tæt ved landsbyen Malahide, omkring 14 km nord for det centrale Dublin i Irland. Dele af bygningen stammer fra 1100-tallet.
Den har over 1,1 km2 parkområde omkring ejendommen, der danner Malahide Demesne Regional Park. Den har været hjem for Talbot-familien fra 1185 frem til 1973, hvor Rose Maud Talbot overdrog den til den irske stat fordi udestående ejendomsskatter ikke kunne betales.

Referencer

Eksterne henvisninger 

Slotte i Irland
VBU

VBU eller Vbu kan henvise til

 Visva-Bharati University, en indisk universitet
 Vinoba Bhave University, et indisk universitet
 VBU Volksbank im Unterland, et tysk pengeinstitut
Sibir-Arena

Sibir-Arena () er en skøjtehal i Novosibirsk, Rusland. Haller er beliggende på Obs venstre flodbred nær Okjabrskij-broen og Sportivnaja station.

Hallen er hjemmebane for ishockeyklubben HK Sibir Novosibirsk, der indtil 2023 havde spillet i Issportspalads Sibir.

Historie 

Opførelsen af arenaet begyndte den 22. august 2019. Ifølge de oprindelige planer, skulle Sibir-Arena og G-Drive Arena i Omsk have været værter for U.18-VM i ishockey 2023, som imidlertid blev flyttet til Canada. Arena skulle havde været færdigbygget i september 2022, men deadline blev rykket til december og endelig afslutte den 30. december 2022.

De første kampe skulle have været spillet den 21. februar 2023 som en del af den traditionelle turnering dedikeret til Dagen for Fædrelandets Beskyttere, med man nøjes med at teste areaens udstyr den dag.

Den officielle åbning af Sibir-Arena fandt sted den 13. august 2023, hvor Zhanet og DJ Smash optrådte. Der var endvidere en opvisningskamp mellem ungdomshold fra Hviderusland og Rusland.

Kilder 

 Sibir-Arena

Noter 

Idrætsanlæg i Rusland
Novosibirsk
US Open 1981

US Open 1981 var en tennisturnering, der blev spillet udendørs på hardcourt-baner i USTA National Tennis Center i Flushing Meadows, New York City, USA i perioden . august - . september 1981. Det var den 101. udgave af US Open gennem tiden og den 14. udgave af mesterskabet i tennissportens åbne æra, og det var sæsonens tredje og næstsidste grand slam-turnering.

Præmier 

Den samlede præmiesum for US Open 1981 androg $ ???.???, hvilket var en stigning på ?? % i forhold til året før.

Resultater

Vindere og finalister 

Der blev afviklet fem mesterskabsrækker, og finaleresultaterne for disse mesterskaber er angivet nedenfor.

Nedenfor er resultaterne fra ottendedelsfinaler og frem i singlerækkerne samt fra kvartfinalerne og frem i doublerækkerne angivet. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Kilder / eksterne henvisninger 
 ITF – Men's Circuit – Tournaments – US Open 1981 
 ITF – Women's Circuit – Tournaments – US Open 1981

Noter 

1981
Tennis i 1981
Sport i New York City
Glimmerler

Glimmerler (på tysk Glimmerton, på engelsk mica clay) er en samlebetegnelse for forskellige lerarter, som er aflejret i det jyske og nordtyske område i den yngre del af Oligocæn, samt det meste af Miocæn. Navnet henviser til lerenes iøjnefaldende indhold af små korn af glimmermineralet muskovit, se foto. Lerene er som regel siltholdige og ofte finsandede; de er mørkfarvede af organisk stof (lignit), undertiden med grønlig tone efter mineralet glaukonit. I det danske område er det oligocæne glimmerler aflejret i havet, mens der fra Miocæn kendes både hav- og ferskvandsaflejringer af glimmerler. I Hamborg-området når lag af glimmerler en tykkelse op omkring 100 m, mens de i det jyske område er noget tyndere.

Betegnelsen glimmerler søges undgået i nyere dansk geologisk litteratur, da den opfattes som upræcis, men er stadig udbredt inden for ingeniørgeologi og geoteknik.

Dannelse og forekomst 
Lagene af glimmerler blev aflejret i et hav som dækkede de sydlige dele af det jyske område, mens der mod nord lå et lavtliggende landområde gennemsat af floder fra de norske fjelde. Det nordvest-sydøst orienterede kystområde var, i stil med Jyllands nuværende vestkyst, præget af sandbarrer, eller klitter, med bagvedliggende laguner, hvori blev aflejret brakvands- eller ferskvandsler, som er mørkfarvet pga et stort organisk indhold. Som følge af ændringer i havniveau gennem Miocæn flyttede kystområdet sig snart mod nord, snart mod syd, og lagserien et givet sted består derfor gerne af vekslende lag af marint glimmerler, barrieresand og brakvands-/ferskvandsglimmerler, stedvis med indslag af brunkul.

Dele af glimmerlerslagene er blevet borteroderet af Kvartærtidens gletsjere, men glimmerler forekommer mange steder på de centrale og sydlige dele af Jyske Halvø, i både Danmark og Tyskland. I bogserien Geologisk Set er angivet en række danske lokaliteter, hvor leret kan besigtiges, bl.a. Gram Lergrav.

Anvendelse 
Det miocæne glimmerler er i Danmark tidligere i Vestjylland blevet brugt til fremstilling af jydepotter, samt til teglfremstilling.

I Nordtyskland blev der ligeledes tidligere udvundet glimmerler til teglfremstilling, ofte fra små lokale forekomster. Glimmerler er impermeabel, eller vandstandsende, og er derfor også brugt som membran i bunden af regnvandsbassiner og opfyldninger.

Litteratur 
 
 
 Henrik Madsen og Kai Ingemann Schnetler (2023): Glimmerler og krabbeboller. Mors Museum, 144 sider, ISBN ??

Referencer

Eksterne henvisninger 
 Gram Lergrav, under Museum Sønderjylland

Danmarks geologi
Sedimentære bjergarter
Danmarks bjergarter
Ler
Liste over aserbajdsjanske geografiske yderpunkter

Dette er liste over aserbajdsjanske geografiske yderpunkter.

Længdekreds og breddekreds 
 Nordligste punkt: Kachmaz ()
 Sydligste punkt: Astara ()
 Vestligste punkt: Sadarak ()
 Østligste punkt: Djilov, Baku ()

Højde 
 Højeste punkt: Bazardüzü, 4485 m
 Laveste punkt: Kaspiske Hav, –28 m

Se også 
 Aserbajdsjans geografi

Referencer 

Geografiske yderpunkter
Ytterpunkter
Geografiske lister
Aptiv

Aptiv PLC er en multinational irsk-amerikansk producent af komponenter til bilindustrien. De har hovedkvarter i Dublin. Aptiv blev oprettet i 2009 med udgangspunkt i det nu forhenværende Delphi Automotive Systems, som i 1994 var en del af General Motors.

I 2022 havde de en omsætning på 17,49 mia. US$ og i alt 160.000 ansatte i 44 lande.

Referencer 

Virksomheder fra Irland
Fremstillingsvirksomheder fra USA
Etableret i 2009
Adient

Adient plc er en multinational amerikansk-irsk producent af bilsæder. De har hovedkvarter i Plymouth, Michigan. I 2017 leverede de bilsæder til 25 millioner køretøjer.
I 2016 havde de en omsætning på 17 mia. US$ og 86.000 ansatte.

Adient blev etableret ved et virksomheds-spin-off fra Johnson Controls i 2016.

Referencer 

Virksomheder fra Irland
Fremstillingsvirksomheder fra USA
Etableret i 2016
Aloys Wach

Aloys Ludwig Wach (opr. Wachlmeier, også Wachelmayr, født 30. april 1892 i Lambach; død 18. april 1940 i Braunau am Inn;) var en østrigsk maler og grafiker.

Aloys Wach påbegyndte 1909 sin kunstneriske uddannelse i Wien, senere i München. 1913 var han på Académie Colarossi i Paris, derefter hos Heinrich Altherr i Stuttgart. Hans fascination af ekspressionismen bragte ham i forbindelse med Der Sturm i Berlin.

Wach slog sig 1919 ned i Braunau am Inn og bidrog de følgende år med artikler i forskellige af tidens ekspressionistiske tidsskrifter.

I midten af 1920'erne opholdt Wach sig en periode i Rom. I begyndelsen af 1930'erne fik han bestillinger på glasvinduer, blandt andet til hospitalskirken (Spitalkirche) i Braunau.

Wach fik ifølge 'Datenbank zum Beschlagnahmeinventar' beslaglagt otte værker ved nazisternes Entartete Kunst-kampagne, og efter 'Anschluss' i 1938 fik han maleforbud.

Referencer

Eksterne henvisninger 
  Wikimedia Commons har flere filer relaterede til Aloys Wach
 Aloys Wach hos Artnet.com (191 billeder)
 
 Aloys Wach hos Exilarchiv.de
 I 'Datenbank zum Beschlagnahmeinventar der Aktion "Entartete Kunst", Forschungsstelle "Entartete Kunst", FU Berlin.' giver en søgning otte værker af Aloys Wach − Søgning for Aloys Wach i databasen hos Emuseum.campus.fu-berlin.de

Malere fra Østrig
Tenneco

Tenneco, Inc. er en multinational amerikansk producent af bildele, der fremstilles som OEM og til eftermarkedet. Produkterne er udstødningsysstemer, gear, koblinger, støddæmpere og andre bildele. Siden 2022 har virksomheden været ejet af Apollo Global Management. Tenneco har hovedkvarter i Northville, Michigan. De har 93 fabrikker i 25 lande samt 71.000 ansatte.

Tennessee Gas and Transmission Company blev etableret i 1940.

Referencer 

Fremstillingsvirksomheder fra USA
Etableret i 1940